बिरामीको खर्च बढ्नुको अर्को कारण भनेको स्वास्थ्य उपकरणको अनुपयुक्त र अधिक प्रयोग पनि हो । उपकरणको प्रयोगमा सेवाग्राहीलाई आर्थिक भार कम होस् भन्दा पनि सेवा प्रदायकको नाफा निर्णायक हुन्छ । एक्स–रे गर्दा हुने बिरामीलाई समेत सिटीस्क्यान, एमआरआई गराउन लगाएको प्रशस्त उदाहरण सुनिएका छन् । उस्तै संस्थाले गरेको स्वास्थ्य परीक्षण अर्कोले मान्यता नदिएर आफ्नैमा पुनः गराउन लगाउनुले पनि जनतालाई थप खर्चको भार परेको छ । यसखाले गरीबीबाट पहाडभन्दा तराई, पूर्वको तुलनामा सुदूरपश्चिम, न्यून आम्दानी, दलित, धेरै सदस्य भएको परिवार, पाँच वर्षमुनिका बच्चाहरू भएका परिवार बढी पिरोलिएका छन् ।
